CELEX: 62019TN0547
Language: fi
Date: 2019-07-31 00:00:00
Title: asia T-547/19: Kanne 31.7.2019 – Sarantos ym. v. parlamentti ja komissio

25.11.2019   
            
            
               FI
            
            
               Euroopan unionin virallinen lehti
            
            
               C 399/70
            
         
      Kanne 31.7.2019 – Sarantos ym. v. parlamentti ja komissio
      (asia T-547/19)
      (2019/C 399/88)
      Oikeudenkäyntikieli: kreikka
      
         Asianosaiset
      
      
         Kantajat: Archimandritis Sarantis Sarantos (Marousi, Kreikka) ja kuusi muuta kantajaa (edustaja: asianajaja C. Papasotiriou)
      
         Vastaajat: Euroopan komissio ja Euroopan parlamentti
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa unionin kansalaisten henkilökorttien sekä oikeuttaan vapaaseen liikkuvuuteen käyttäville unionin kansalaisille ja heidän perheenjäsenilleen myönnettävien oleskeluasiakirjojen turvallisuuden lisäämisestä 20.6.2019 annetun Euroopan parlamentin ja neuvoston asetuksen (2018/0104 (COD), Lex 1939/PE-CONS 70/19) (1)
                  
               
            
                  —
               
               
                  velvoittaa vastaajat korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaisessa asetuksessa loukataan ihmisarvoa, yksityiselämää ja vapautta sekä oikeutta henkilötietojen suojaan ja oikeutta siihen, että kaikkeen tällaisten tietojen käsittelyyn pyydetään nimenomaista suostumusta.
               
            
                  2)
               
               
                  Toinen kanneperuste, jonka mukaan riidanalaisessa asetuksessa loukataan kantajien uskonnollista omaatuntoa, mikä on vastoin muun muassa Euroopan unionin perusoikeuskirjan 10 artiklan 1 kohtaa.
               
            
                  3)
               
               
                  Kolmas kanneperuste, jossa väitetään, että kun riidanalaisessa asetuksessa tehdään ilman kansalaisten etukäteistä suostumusta sähköisen henkilökortin hankkiminen pakolliseksi, siinä loukataan kantajien oikeutta vastustaa sitä edellä mainituista uskonnolliseen omaantuntoon liittyvistä erityisistä syistä, mikä on vastoin Euroopan unionin perusoikeuskirjan 10 artiklan 2 kohtaa.
               
            
                  4)
               
               
                  Neljäs kanneperuste, jossa väitetään, että kun riidanalaisessa asetuksessa loukataan kantajien uskonnollista omaatuntoa, siinä loukataan Euroopan unionin perusoikeuskirjan 1 artiklan vastaisesti myös heidän ihmisarvoaan, koska uskonnollinen omatunto on ihmisarvon perustavanlaatuinen ilmaus.
               
            
         (1)  Unionin kansalaisten henkilökorttien sekä oikeuttaan vapaaseen liikkuvuuteen käyttäville unionin kansalaisille ja heidän perheenjäsenilleen myönnettävien oleskeluasiakirjojen turvallisuuden lisäämisestä 20.6.2019 annettu Euroopan parlamentin ja neuvoston asetus (EU) 2019/1157 (EUVL 2019, L 188, s. 67).